N´Asturies, comu n´otres rexones, la música del pueblu, antañu, nun diba más allá de l'espontaniu espardimientu aldeganu y campesín nin cuntaba con dala reconocencia fuera del so natural escenariu: el gaiteru, cola so gaita al llombu, resultaba un tipu pintorescu que caleyaba fiestes y romeríes soplando y arrecendiendo a vino blanco y sidra. Al cantor d'asturianaes pa velu actuar tenía que dise atopalu nel chigre o nel llagar en tiempu d'espicha` onde asoleyaba los sos enfotos cantariegos` dacuandu diendo a la tema con otros rivales. Non son pocos los pintores que llevaron a los sos IIenzos estos temes: "La gaita nel llagar" (Manuel Medina), "Lagar con gaitero y escanciador" (Celso Granda)` "La Pipiona" (José Uría), etc.    Díxose siempre, y remémbrasenos de contino` que la "escuelá" del cantu asturianu fora'1 chigre. Vegaes asgaya cuntáronmoslo los más veteranos y nombraos cantantes` ente ellos ros nuesos entrañables amigos "Cuchichi" y  Miranda, orfeonistes ya integrantes pelos años venti del más famosu cuartetu vocal asturianu bautizáu pol pueblu soberanu comu "Los cuatro Ases" ("Cuchichi ', "Botón", Miranda y Claverol). Ellos, uvieínos, yeren tamién maxistrales intérpretes d'asturianaes. Ellos diéron-y puxu enforma a la canción asturiana pa sacala del chigre, llevándola per cines y teatros pero toa Asturies y peles principales capitales d´España, incluyida la Esposición Internacional de Barcelona nel añu 1929, fasta merecer que'1 Gobiernu de la  nación-yos diere la Medalla del Trabayu y Méritu Artísticu pol llabor que viníen desendolcando. "Cuchichi", yá de magar 1915 illustraba cola so voz los escoyíos exemplos que Torner desendolcaba nes sos conferencies-conciertu, xunta con María Argüelles. Y "Cuchichi" y "Botón" fuéronse a Cuba cola asturianada comu bandera y ellí grabaron el so primer discu, en La Habana, onde coincidieron con otru uvieín y antigu orfeonista, Augusto Ordóñez, que s'afayaba na capital cubana triunfando comu barítonu d'ópera.    Otru de los míos queríos y almiraos amigos, Juan Menéndez Muñiz "Juanín de Mieres",1'anguañu decanu de los cantantes rexonales asturianos, gasayosamente reinante, que yá cumplió los 90 y qú algamó los más altos cumales comu intérprete, siempre que tien vagar remémbranos la "escuela del chigre", anque per esa "escuela ' nun pasen les muyeres que "vedadá' la entrada.    Húboles, ensin embargu, conocieron ambientes asemeyaos, como Obdulia Alvarez, "La Busdonga" que naciera na Fonte la  Plata d'Uviéu residió años en Mieres, onde los sos pas tiníen un chigre; esto ye, una escuela de cantu y ellí pa cantar tinía que pedise tur nu. Amás, la so má, Victoriana, cántabra, tocaba la gaita y el tambor. Otru casu foi'l de Celestina Riestra, "La Pepayona", del barriu de San Lázaru d'Uviéu, que cantaba per fiestes y romeríes acompañada a la gaita por Marcelo del Fresno. Ceu a esta "escuela" sumárase otra: la de los discos de gramófonu, aquelles plaques de 78 onde quedaron rexistraes les voces de los  nuesos "clásicos", munches recuperaes y que se puén alcontrar nel mercáu.    Mentantu la canción asturiana se caltuvo na fase de cultura auditiva munches canciones popula res morrieron, esapaecieron o sumiéronse nel escaezu, penriba too nes Asturies oriental y occidental, que remanecíen comu ayenes al marxe del resurdimientu de l'Asturies central movilizada pola reindustrialización y la minería. Aporta la marexada del Nacionalismu, que n'Asturies comu en otres partes representaría la esaltación de la  nuesa música indíxena. Los nuesos músicos, n'efeutu, respondieron cola música d'inspiración popular. Los nomes d'esos músicos y compositores pertenecíen, toos, a l'Asturies central: Víctor Sáenz (Uviéu) Rufino González - Nuevo Miranda (Avilés-Uviéu), José Hurtado (Avilés), Anselmo González del Valle (Uviéu), y sucesivamente Fidel Mayu (Xixón), Francisco Rodríguez Lavandera (Xixón), Baldomero Fernández (Uviéu),Eduardo Martínez Torner (Uviéu), Manuel del Fresno (Uviéu), qu'espúblizaron pout-pourris de  cántares asturians, coleiciones de temes musicales, cancioneros, etc. nos que ceu s'atopen asturianaes, un tresmontoriu de xirandilles que darréu se cantaron comu asturianaes, delles vaqueiraes, dalguna cabraliega y dellos cantares de danza llaniscos...    Curiosamente los cancioneros díctalos el pueblu, trescríbelos el músicu cultu y l'intérprete popular queda fuera xuegu porque nun sabe música nin-y peta deprendela, quiciabes porque I'asturianada nel so estáu natural tien rocea al pentagrama.    Enantes de piesllar esta brevísima introducción, déxesenos dicir que los dos compositores que contribuyeron de manera más decisiva a la reconocencia social y artística de l'asturianada foron Eduardo Martínez Torner y Baldomero Fernández. Torner foi l'investigador y musicólogu que descubre una Asturies musical nueva por enxamás desplicada dende los sos raigaños. Baldomero Fernández foi'l músicu qu'averó la canción asturiana al conciertu.    Torner, nos sos entamos con "Cuchichi" y María  Argüelles. Baldomero de Angel González, "EI Maragatu", y Obdulia Alvarez, "La Busdonga". Baldomero y Torner coincidieron nel tiempu ensín torgase, ca ún col so personal enfoque. Torner nun falaba d'asturianaes sinón de la llugareña y el pastor, del tastu y gracia picaresca de l'añada, del espíritu reciu y cerbunu que dan vigor y brusquedá a les vaqueiraes; del diálogu de xera campesina, por exemplu, en "El Garapiellu", que semeya un discretéu llíricu al estilu de los de la Iliteratura teatral del Sieglu d'Oru.    La intención etnomusical ye la qu'alluma los 500 temes del Cancionero musical de la lirica popular asturiana, de Torner, que continuaría a lo llargu de la so trayeutoria fasta convertise en mayestra de los estudios folclóricos españoles, en pallabres de J. B. Trend, de la Universidá d'Oxford.    Baldomero Fernández pon en solfa l'asturianada. Ehí tán, por exemplu, les sos Cuarenta canciones asturianas Ilevaes al conciertu: "Soi de Langreo", "Caminito del Puerto", "Ye blanca comu  la lleche", "La portillera", "Soi de Mieres", "Cómo te va con la pluma", "De la mar salen los ríos". O "Los mineros del Fondón", "Torna la gocha", "Tengo de ponete un ramu", etc. Martínez Torner (Uviéu), Manuel del Fresno (Uviéu), qú espublizaron pout-pourris de cantares asturianos.    La canción típica del País Asturianu, comu toles canciones de temes musicales, cancioneros, etc. aportó fasta los nuesos díes per tresmisión, porque hebo una primer xeneración que la cantó y tresmitióla a la  viniente, y asina una y otra vuelta. Si esti procesu nun se diera, la canción tendríase esaniciao. Estes canciones son, comu tol mundu sabe, anónimes, feches por ún o dellos autores; o seya, reellaboraes, inclusu cola participación de compositores profesionales, escritores de cantares populares, clérigos y fasta grandes mayestros .    Nun ye pensable en nengún casu qu'un pueblu s'axunte en conceyu abiertu pa "inventar" un cantar. Vinimos insistendo dende cuantayá, que l'asturianada afáyase aprobecida y  encorsetada en media docena d'esquemes, que se repiten ensin Ilende. Nesti sen, los concursos nun resuelven les grandes carencies, al contrariu: a más concursos más repeticiones. Repeticiones que s'espeyen más y más na producción discográfica. Ye evidente que se ye a falar con fundamentu asgaya d'involución del nuesu cantar típicu. L'ultimu innovador, que nos dexó decenes de discos, foi José González, "EI Presi", en partticular el de la primer dómina, el de "Voi pa Llanes', "Xilguerín parleru", "Cuando salí  de Asturias", "Toca la gaita, gaiterú', "Dicen que morriól raposu"...    Y na voz del "Presi' dellos temes de Rafael Moro, comu "Campanines de mi aldea", "Si yo fuera picador" (letra de José León Delestal) y "Asturies de mi querer". (Hebo otru cantante con un estilu mui asemeyáu, que se llamaba Orestes Menéndez, comentóme un día "El Presi'). Los nuesos intérpretes siempre optaron polos "clásicos", y ente estos por Miranda, "Cuchichi", Angel González ( "EI Maragatu"), "Xuacu'l de Sama", Enrique  Cienfuegos ("Quin el Pescador"), Juan Menéndez Muñiz ("Juanín de Mieres") y dalgún más. Y ente les muyeres, enriba too Obdulia Alvarez Díaz ("La Busdonga"). "Tengo de ponete un ramu", etc.    Toos ellos dexaron testimonios del so repertoriu en plaques de 78 y en microsurco. Pero toos remembraréis qu'hebo intérpretes que nun grabaron nada, que nel so tiempu, sí, cantaben nos chigres porque ellí taba la cátedra que daba o quitaba créditos, que daba o quitaba nome y sonadía. Nel chigre nel Ilagar y nos  concursos de la canción pelos barrios había braeres rivalidaes. Sobre esti tema aportaron fasta nós numberoses anécdotes. La consagración d'aquellos cantores d'asturianaes allegóse en dellos casos a trespasar la barrera de tolos calandarios.    Comu yá dexamos dicho, les muyeres llevaben la peor parte, porque elles nun cantaben pelos chigres. Pero húboles mui decidíes, comu la citada Celestina Riestra, "La Pepayona". Un de los cantares que más la identificaba yera "Adiós, llugarín de Pion". Otra  foi "Marica la Catedrala", tamién d'Uviéu. Esta foi más alló: allegóse a acreditar un tipo de cantar que'l pueblu bautizaría comu "catedrala". Cantar "una catedrala" yera cantar una de les canciones de "Marica". Cantaba peles romeríes col gaiteru Aurelio "el Busdongu". L'estilu de "la catedrala" yera'l más clásicu de l'asturianada del centru, con períodos llargos nos finales de la canción onde la so voz fundíase cola del punteru.    Esta singular cantante disponía de lletres comu esta: Pa bailar,  Juan Calita, Amigo, ya no hay amigo, pa cantar, la Catedrala; que el más amigo la lleva, y para buenos gaiteros no hay amigo como Dios Libardón y Santaclara y un duru ena faltriquera.    Otra muyer del mundu de la canción d'ayeri foi Patricia de Rebollar, de Lloriana (Uviéu). Esta diose a conocer nel Campu San Francisco. Acababa Vicente Mirinda de cantar maxistralmente'l "solo":  -Yá va cayendo la tarde/yá faen sombra les macones/- col Orfeón vetense, cuandu la moza Patricia de Rebollar allanzó al ruedu y cantó: Soy del concejo de Oviedo Y vivo en el Rebollar parroquia la de Loriana, a la sombra de la rama.    De "La Busdonga" yá diximos dalgo, pero voi añadir daqué más: "La Busdonga" entamó cantando con too: pasodobles, cuplés y fasta flamencu. Les primeres grabaciones daten de 1925 ó 26. Foi, ensín dubia, la intérprete más solicitada poles cases discográfiques. Los sos discos foron inclusu pa crear "escuela". L'aficionada al cantu rexonal tentaba d'imitala, aprendiéndo  del so estensu repertoriu temes comu "Anda y señálame un sitiu", "Carretera de Colloto", "Nel roncón traigo Asturies", "Canteros de Covadonga", "Para castañes, Tremañes", "Carromateros", "Al pasar pol puertu" y "Los mineros del Fondón". Una importante coincidencia averó a "La Busdonga" a Baldomero Fernández, qu'arriqueció I so repertoriu con numberosos temes y amás acompañóla al pianu en "Pasé el puertu Payares", "Al pasar pol Puertu", "Aquellos bueyes" y "Canciones d'arrieros"...    Tien otros 10  temes acompañaos pola gaita del so hermanu Angel y otros 10 más, ensin acompañamientu de gaita.    (Continuara.....)